Etter krigen hadde stedet forskjellige bruksområder, blant annet som en høyskole for lærerutdanning og lokalt hovedkvarter for General Post Office. I 1990 ble hyttene der kodebryterne under krigen jobbet i vurdert for riving og ombygging. Bletchley Park Trust ble således dannet i februar 1992 i den hensikt å redde store deler av området fra riving og ny utvikling. På 2000-tallet har Bletchley Park blitt åpent for publikum, med utstillinger og hytter som har blitt ombygd for å se ut som de gjorde under krigsoperasjonene. Stedet mottar hundretusenvis av besøkende årlig. Det adskilte National Museum of Computing, som har en fungerende kopi av -maskinen (en elektromekanisk enhet brukt av britiske kryptologer for å hjelpe med å tyde tysk Enigma-maskin) og en ombygd Colossus-datamaskin, ligger i blokk H på stedet.